《开平》
明代·陈循

滦河河北开平府，云是前朝故上都。
万瓦当年供避暑，孤城此日事防胡。
龙冈夜照乌桓月，凤辇时巡敕勒处。
何区登临最愁寂，李陵台上望平芜。

作者简介：（1385—1462）明江西泰和人，字德遵，号芳洲。永乐十三年进士第一。授翰林修撰，累迁户部侍郎，再进尚书。土木堡之变后，与兵部尚书于谦合谋，御也先。景泰中进华盖殿大学士。循居政地久，熟悉政事，刚果能断，进言多采之。英宗复辟，以循顺景帝意，改立景帝子为太子，杖之百，谪戍铁岭卫。石亨等败，循上疏自讼，释为民。有《东行百咏集句》、《芳州集》。